AN DOSIER : DISPRIZ ouz ar merhed e bed ar brezoneg ? Doueez Shiva : Katia Bodenes Kasoni , dispriz e - neus bed ar brezoneg ouz ar merhed ! : Claudie Motais - Malnoë Bommou diwar skridou Labourad e brezoneg ? Skiant - prenet . . . : Soaz Maria Ar mizojini e bed ar brezoneg : Lin ar Menez - Du Merhed hag " Emzao " : Mikael Madeg Ar yez a garan ne gar ket ahanon ? : Maguy Kérisit LENNEGEZ : Kan evid ar peoh Tro gastro ha Gaza : Jil an Avank KELAOUI Ar pennad - kaoz : Anna Thomin 20 vloaz goude : Paolig Combot Brehoneg ha pleustr an echedou : Michel Mermet War eun dachenn foot - ball : J . - C . Miossec Plinn al loened : Bugale Plounevez - Moedeg Diwar - benn labour ar zul : Paotr Jeg Evel barriou - glao an dilost - hañv : Alan Broc Salton Sea , pe ar mor - holen : Antoine Marchand Seldom disappointed : My Skaouidig Mafia : etre gwirionez ha faltazi : E . Gwenno Eur geriadur : n ' eus hini all ebed eveltañ : F . Broudig Bleizi ruz en amzer an Dispah : F . Colcanap Bed kevrinuz ar stourmerien : F . Colcanap Sapre douriou sakr : M . Kérisit Bolero Variation : Loeiz Grall Ar gwella kanerez gwerziou : G . Goyat Keleier ha lizerou PENNAD - DIGORADUR : Brezonega Setu ' ta ma zo , evid ar wech kenta , nebeutoh evid 200 000 a vrezonegerien e Breiz - Izel . Abaoe deg vloaz , eo bet diskennet an niver anezo deuz 30 % : pa oa c ' hoaz 246 000 a dud gouest da gomz brezoneg e 1997 , n ' eus ken hirio nemed 172 000 . E gwirionez , ez eus eun toulladou muioh en oll . En eur gonta ar re a zo o chom e Breiz - Uhel hag ar re a zo er skoliou diouyezeg , en em gaver etre toud gand 206 000 brezoneger e Breiz ar pemp departamant . Nemed ar pez a zo , e talhont da gosaad . N ' eus ken hirio nemed tro 12 000 anezo o veza etre 15 ha 40 vloaz , pa ' z eus deg gwech muioh o veza en tu all da 60 vloaz . Sed aze , berr - ha - berr , an disohou deuz ar soñdaj diweza hag a zo bet greet gand TMO Régions . P ' en em gavo ganeoh an niverenn - mañ euz Brud Nevez , e vo ive nevez deuet er - mêz al leor ma vez studiet ennañ gand Fañch Broudic an disohou - ze , dindan an talbenn : " Parler breton au XXIe siècle " . E niverenn da zond ar gelaouenn , e kinnigo deoh eun diverra deuz e studiadenn . A beb seurt a lenner hag a glever en deveziou - mañ diwar - benn planedenn or yez . Traou divalo a - wechou : strafuillet eo bet an oll e penn kenta ar bloaz , pa felle da rener ar Post e Gwened divrezonekaad an anoiou - lehiou e Breiz - Izel ha gallekaad anezo , war zigarez êsaad labour e vekanikou da zibab al lizerou . Biskoaz kemend - all ! Eüruzamant , eo bet kompezet an traou buan a - walh . Frealzusoh a glever a - wechou all . Pa n ' eus ket tra - walh a re yaouank o vond war ar vicher kelenner brezoneg , ema Rannvro Breiz o vond da ginnig eur yalhad a 5 000 euro e - pad daou vloaz d ' ar studierien da gas da benn o studiou brezoneg . Sed aze hag a hellje dedenna ouspenn unan . E - pad keit - se , daoust hag - eñ ne vefe ket dispriz ouz ar merhed e bed ar brezoneg ? Souezet - mik eh eo bet lod e vefe greet eur seurt goulenn gand skipaill Brud Nevez . Ne oa ket peadra da gomz deuz ze , eme an eil , pa oa kaji feuket ar re all . Ahanta , n ' eo ket ken sur se ne oa seurt ebed da lavared diwar ze . Lennit ' ta ar pennadou a ginnigom deoh da geñver an 8 a viz meurz a zo , evel a ouezit , devez ar merhed en oll vroiou ( hag a vo tremenet ' benn ma h erruio Brud Nevez ganeoh , med ne ra forz ) . Eun nebeud bommou diwar oberennou lennegel en or yez a ginnigom deoh ive . Anad eo ne lavarom ket o - deus - pe o - doa - ar skrivagnerien - ze kas ouz ar merhed . Med dre ar pez a zeskrivont , dre ar geriou a joazont , ha dre ar mod ma skrivont , kavoud a ra deom e taolennont ar spered a oa - a zo - gand o hevredigez , hag o mare , diwar - benn ar merhed . Brud Nevez